cyanic-selkie/wikianc huggingface dataset:
MasterTracks Pro (programmvare)
Historie
MTPs opprinnelse var i midten av ’80-årene for Commodore og Apple II datamaskinene, og når Atari ST iverksatte dens MIDI støtte. Den har vært en av de mest populære proprietære sekvensere, men har ikke fått noen store oppgraderinger siden 2003 enn 6,8,4 for Windows, som er beryktet å ha sine egne kompatibilitetsproblemer. Men, MTPs brukervennlig mellomgang og brukslettvinthet har gjort det til en av de bedre verktøy for MIDI. See engelsk «Passport Designs» Wiki for flere detaljer.
Evner
MTPs standarddatahastighet er 240 ppqn (tidshastighet, pulses per quarter note — tikk hver fjerdedelsnote), eller kan bruke 480|960, for høyere utløsning. Barnevindu tvinges ikke å må bli innenfor forelders, men kan plasséres hvor som helst på skjermen. Brukeren kan lagre dette opplegget ved å avtrekke Setup | Save preferences, som tillager ny PREFER683.MTP med denne informasjon.
MTPs Anastasia skrifttype brukes for å fremstille Notation vinduets to-systems partitur, og likedan gir symboler for gitartablaturfremvisning av akkorder.
Dens faststørrelses Conductor dirigentvindu lar man bøye fremførelsestempo ved å dra knappen med muspekeren.
Det også faststørret Transport stripe-vindu har kontroller lignende en båndopptakers, for å starte-stanse, pause, indeksére, osv.; viser takt | undertakt | klokkeslett info for spillende sekvense; og viser filnavnet på dens titellinje.
MTPs vinduer kan vise kontinuerlig data enten som ren linjekurve eller fyllet nedenfra, og man kan uttynne MIDI data etter behov. Den behandler så mange som 16 MIDI enheter, og støtter Multimedia Control Interface (MCI) på Windows, har fjernstyrelsesevner, «stor teller» modus for synlighet på avstand ved konsert eller opptak, også punch-inn og -ut evner.
MTP kan innsette og behandle tekstmerker, som info om man kan importere inni dens notisblokk med spor-info, samt behandle nokså innviklede taktopplegg, så lenge det ikke er mer enn 16 slag i takten.
Engfiol
Engfiol (latin: Viola canina ) er en art av fiolslekta som vokser i myr, eng og beitemark over hele Sør-Norge og nord til Tromsø, observert helt opp til 980 moh. Den blomstrer tidlig, allerede i april.mai.
Engfiol er 5-15 cm høy og skilles fra den nært beslektede skogfiol ved at engfiol har dypere blå kronblad, og gulhvit spore som er noe kløyvet. Artene kan krysse seg med hverandre. Bladene er lett hjerteformede, og mer avlange enn hos skogfiol.
Nossa Senhora da Glória
Nossa Senhora da Glória er en kommune i delstaten Sergipe i nordøstregionen av Brasil.
Nouilly
Nouilly er en kommune i departementet Moselle i regionen Grand Est øst i Frankrike.
Befolkningsutvikling
Antall innbyggere i kommunen Nouilly
Head Not Found
Head Not Found er et norsk plateselskap og datterselskap av Voices Music & Entertainment. Plateselskapet har spesialisert seg innen heavy metal-undersjangre.
Jeremy Booker
Jeremy Booker (født 8. november 1986 i Ajax) er en canadisk kjelkehockeyspiller. Han lider av ryggmargsbrokk.
Han har spilt kjelkehockey siden han var 10 år gammel, for Whitby Steelhawks. Han ble lagets MVP i 2001-02-sesongen, og har spilt på Canadas landslag siden 2002. I sin første landslagskamp scoret han hat trick. Ved siden av å spille som aktiv deltar han i programmet «Fitness Friends», der han snakker om kjelkehockey for barn på skoler.
Kjølfjellet
Kjølfjellet er et mindre fjell i Ringerike kommune. Det har en høyde på 822 meter over havet. Fjellet tilhører Ådalsfjellene og ligger nord for Urdevassfjellet i Ådal.
Ryan Phillippe
Matthew Ryan Phillippe (født 10. september 1974 i New Castle i Delaware) er en amerikansk skuespiller. Han har spilt i en rekke filmer, blant annet Et farlig spill. Ryan var gift med Reese Witherspoon til 2006. Phillipe og Witherspoon's datter Ava Elizabeth Phillippe, som ble oppkalt etter skuespiller Ava Gardner, ble født den 9. september 1999. Deres sønn ble født i 2003. Den 30. oktober 2006 annonserte Phillippe og Witherspoon at de planla en separasjon.
Kumauni
Kumaoni (Devanagari: कुमाँऊनी भाषा), også kalt kumauni, er et av de sentrale paharispråk blant de indoarisk språkene, og tales av kumaoni-folket (Devanagari: कुमाँऊनी) i distriktet Kumaon i Uttarakhand i Himalaya. Kumaoni tales av omkring 2,360,000 mennesker (1998).
Surnadal alpinsenter
Surnadal alpinsenter (også kalt Sæterlia alpinsenter) i Surnadal består av ca. 4000 meter preparerte løyper, hvorav 1750 meter med lys. Den ble åpnet i 1985, og erstattet datidens alpinbakke som lå på Bergheim.
Frank Henry
Frank Sherman Henry (født 15. desember 1909, død 25. august 1989) var en amerikansk rytter som deltok i de olympiske leker 1948 i London.
Henry ble olympisk mester i hestesport under Sommer-OL 1948 i London. Han var med på det amerikanske laget som vant lagkonkurransen i feltritt foran Sverige og Mexico. Deltakere på laget var Henry på hesten «Swing Low» Charles Anderson på «Reno Palisade» og Earl Foster Thomson på «Reno Rhythm». I den individuelle konkurransen i feltritt kom han og «Swing Low» på andreplass. Han var også med på det amerikanske laget som kom på andreplass i dressur bak Frankrike da med hesten «Reno Overdo».
Godkar
Godkar var en litt nedsettende betegnelse på en frikar som gjorde ekstra for å fremheve seg selv, ofte kalt godkarsstykke. I dans kunne han ta vanskelige, spesielle dansetrinn. Men det kunne også være å løfte tunge steiner, kalt lyfte.
Cividate Camuno
Cividate Camuno er en kommune i Val Camonica, provinsen Brescia, i regionen Lombardia i Italia. Kommunen har 2,757 innbyggere (2013) og grenser til kommunene Berzo Inferiore, Bienno, Breno, Esine, Malegno, Ossimo og Piancogno.
Civitade Camuno het opprinnelig Civitas Camunnorum og var camunernes hovedstad.
Half-Life 2: Episode One
Half-Life 2: Episode One er den første i en serie av episodiske spill-episoder som fungerer som en oppfølger til førstepersonsskytespillet Half-Life 2 fra 2004.
Episoden ble utviklet av Valve Corporation, og gitt ut 1. juni 2006. Den ble opprinnelig kalt Half-Life 2: Aftermath, men ble senere omdøpt til Episode One etter Valve det ble bestemt å bruke en episodisk struktur for spillet. I likhet med Half-Life 2, bruker Episode One også Source. Spillet brukte en ny type belysnings- og animasjonteknologier, og kunstig intelligens.
Handling
Spilleren må ta seg gjennom en rekke nivåer, og møter forskjellige fiender og allierte. Utfordringene deles opp mellom kamp-orienterte utfordringer, og fysikk-baserte oppgaver. Statistikk på skjermen viser karakterens helse, energi og ammunisjon. Gjennom hele spillet får man tilgang til nye våpen og ammunisjon som kan brukes til å forsvare karakteren fra fientlige styrker. I motsetning til Half-Life 2, hvor spillerens første våpen var et brekkjern, anskaffer spilleren denne gangen et våpen kalt Gravity Gun - som har en avgjørende rolle ved å la spilleren bruke fysikk til å manipulere gjenstander.
Hallgrim Hansegård
Hallgrim Hansegård (født 28. januar 1980) er en norsk koreograf og danser. Han stiftet Frikar Dance Company i 2006, og var var modell for dansebevegelsene i onlinespillet Age of Conan. Hansegård ble i 2009 tildelt prisen for beste koreografi under Eurovision-konkurransen. Han var hovedartist under Festspillene i Bergen 2010 og ble norgesmester i lausdans (hallingdans) i 2011, 2012 og 2013. I 2013 ble Hansegård tildelt Sølvprisen i Prix Italia i kategorien "Performing Arts". . Under Landskappleiken på Fagernes i 2015 vant han Kongepokalen som da var satt opp i klassen halling.
Hansegård studerte to år ved Nordland kunst- og filmfagskole i Kabelvåg og tre år på Akademiet for Digital Kunst i Firenze. Han fikk sitt internasjonale gjennombrudd som kunstner med en animasjon for bestillingsverk på Veneziabiennalen 2003. Siden produserte han flere animasjoner og dokumentarfilmer som senere er vist på norske kinoer og på Skandinavisk Panorama 2005.
Nossa Senhora das Dores
Nossa Senhora das Dores er en kommune i delstaten Sergipe i nordøstregionen av Brasil.
Svarttjernskollen
Svarttjernskollen er fjelltopp på Vikerfjell i Ringerike kommune i Buskerud. Den har en høyde på 1 054 meter over havet. Fjellet tilhører Ådalsfjellene og ligger øst for Gyranfisen og nordøst for Kjølfjellet i Ådal.
Drammensbiblioteket
Drammensbiblioteket var navnet på et biblioteksamarbeid mellom Drammen bibliotek (det kommunale folkebiblioteket i Drammen), Buskerud fylkesbibliotek og Høgskolen i Buskerud og Vestfold sin bibliotekfilial i Drammen. Drammensbiblioteket åpnet for publikum 26. februar 2007. Navnet Drammensbiblioteket brukes nå av Drammen kommunes folkebibliotek.
Papirbredden
Bystyret i Drammen vedtok i midten av desember 2004 at det skulle bygges en kunnskapspark i Drammen. Samtidig ble det vedtatt å etablere det nye Drammensbiblioteket.
Juryen var enstemmig i sitt valg av LPO arkitektur & design og deres forslag «Drammen United».
Flere bibliotek i ett
Det var første gang i Norge at tre bibliotek med forskjellige målgrupper, ulike eiere og hvert sitt forvaltningsnivå, gikk sammen om å danne ett felles bibliotektilbud til publikum. Men tanken om å danne et felles bibliotektilbud har i praksis vist seg vanskelig å gjennomføre. Derfor opphørte det formelle samarbeidet våren 2017. Navnet Drammensbiblioteket beholdes av Drammen kommunes folkebibliotek.
Røsting
Røsting er en form for varmebehandling.
Røsting er prosessen som utføres når malm varmes opp over lang tid for å fjerne forurensning. Forurensning kan være stoffer som svovel og arsenikk.
Røsting er også en type varmebehandling av næringsmidler der man ikke tilsetter fett som en del av prosessen.
Malm
Forurensning i malm varierer sterkt fra område til område - det vil si at enkelte malmforekomster kan være mer forurenset enn andre. Ved røsting vil forurensningen forsvinne fra malmen som gass, og røsting er således en svært giftig form for renselsesprosess. Arsen- og svovelgass er begge giftige, og dødelige.
Koboltmalmen fra Modums Blaafarveværk (stiftet 1776, nedlagt 1898) var for eksempel forurenset av svovel og arsen. 60–70 kg slig ble brent på en åpen flammeovn, med en temperatur på 600 grader C. Arsen og svovel steg da opp fra sligen som en hvit, og svært giftig røyk. Denne prosessen ble holdt gående til det ikke steg opp hvit røyk mer, og en skulle da ideelt stå igjen med helt ren kobolt.
Graden av renhet etter røsting varierer med temperatur og lufttilgang. For å oppnå best mulig renhet ved røsting, er det viktig å holde rett temperatur, og å sørge for rett grad av lufttilgang. Visse malmsammensetninger kan også tilsettes andre stoffer for å få ut andre gasser enn hva som er naturlig – samme effekt kan oppnås ved å regulere lufttilførselen til røstingsprosessen.
Næringsmidler
Næringsmidler som kan foredles ved røsting, er kaffebønner, nøtter og brødsmuler (blant annet brukt i retten «tilslørte bondepiker»).
Foredling av kaffebønner
Røsting brukes også ved foredling av kaffe, ved at kaffebønnene blir varmet opp til ca. 300 °C for å frigjøres for stoffer som gir uønsket smak.
Referanser
Torrada Rösten (Garmethode) Roosteren (voedselbereiding) Rostning
106
Dødsfall
Decebalus av Dacia, dacisk konge begikk selvmord
I Love Wynona
I Love Wynona er et norsk band fra Trondheim.
Biografi
I Love Wynona har røtter helt tilbake til 2001, da Frode Sander Øien var ferdig med popgruppa Sanderfinger, og begynte å skrive låter til et helt nytt prosjekt. Det skulle imidlertid ta fire år før han traff på Vigdis Sjelmo (trommeslager i Dog & Sky og tidl. trommeslager i -phy), og disse bestemte seg for å sette i gang band sammen, basert på materialet Øien hadde jobbet med de foregående årene. De fikk etter hvert med seg Sjelmos bandkamerat Truls Lorentzen fra Dog & Sky på gitar, og bassist Ellen Ersfjord (som spilte med Sjelmo i -phy), og begynte raskt å teste ut ideer hos Håkon Gebhardt i hans Das Boot Studio på Dora. Det tok fire nye år før debutalbumet A Beautiful Noise var klar for utgivelse. Albumet ble utgitt på det dansk/norske plateselskapet MBO.
Tidligere medlemmer
Bandet har i tillegg brukt følgende gjestemusikere:
Cecilie Ore
Cecilie Ore (født 19. juli 1954 i Oslo) er en norsk komponist.
Cecilie Ore studerte klaver ved Norges musikkhøgskole og i Paris (1974-81) og fortsatte deretter med komposisjonsstudier ved Institutt for Sonologi i Utrecht og med Ton de Leeuw ved Sweelinck-konservatoriet i Amsterdam (1981-86). I løpet av 1980-årene vant Ore internasjonal anerkjennelse for flere av sine elektroakustiske verker. Blant annet vant hun både 1. og 2. pris ved International Rostrum for Electro-Acoustic Music 1988 for Etapper. Samme år mottok hun Norsk Komponistforenings pris Årets Verk for orkesterverket Porphyre, samt Statens Garantiinntekt for Kunstnere.
Mot slutten av 80-tallet ble Ore stadig mer opptatt av problemstillinger vedrørende tid, et engasjement som resulterte i tetralogiene Codex Temporis og Tempura Mutantur. Codex Temporis består av følgende verk: Praesens Subitus (for strykekvartett, 1989), Futurum Exactum (for 12 strykere, 1992), Erat Erit Est (for sinfonietta, 1991) og Lex Temporis (for strykekvartett, 1992). Idéene fra Codex Temporis ble utviklet videre i Tempura Mutantur som inneholder følgende titler: Non Nunquam (for stryketrio, 1999), Nunquam Non (for ensemble, 1999), Semper Semper (for saksofonkvartett, 1998) og Ictus (for 6 slagverkere), 1997. De seneste instrumentalverkene danner en trilogi hvor alle tre verk har titler hentet fra ulike sky-formasjoner: Cirrus (for strykekvartett, 2002), Cirrocumulus (for blåsetrio, 2002) og Cirrostratus (for sinfonietta, 2004). Som i Codex Temporis er det i utgangspunktet også her en strykekvartett som danner det idémessige grunnlaget for de påfølgende stykkene.
I 1994 skrev hun også orkesterverket Nunc et Nunc, bestilt av BBC Symphony Orchestra. I løpet av 80-tallet komponerte Ore også ulike verk for stemmer. Calliope (for kvinnestemme, 1984) er ofte fremført. Etter å ha fokusert på instrumental musikk på 90-tallet, begynner hun igjen å skrive for stemmen. A – en skyggeopera ble urfremført under Ultimafestivalen 2001, og utgitt på CD i 2003. Samme år komponerte hun Schwirren, et verk for vokalensemblet Nordic Voices. I Lux Illuxit fra 2005, som er en lyd-installasjon for Riksarkivet, benytter hun seg også av tekstlig og vokalt materiale.
Etter år 2000 har Ore i stadig større grad arbeidet med tekstbasert og samfunnskritisk musikk. Temaene spenner fra dødsstraff til ytringsfrihet. I 2008 hadde hennes kammeropera Dead Beat Escapement urpremiere ved Den Norske Opera & Ballett. BBC Radio 3 og Huddersfield Contemporary Music Festival (hcmf) bestilte et verk til the BBC Singers som hadde premiere ved hcmf i november 2013. Ved samme festival ble også en ny video oppsetning av A. – a shadow opera urfremført. Under Oslo Griegfestival i 2014 ble både Toil & Trouble for Nordic Voices samt den politiske stand-up romansen ''Who do you think you are? '' for sopranen Eir Inderhaug urfremført.
Hennes opera Adam & Eve – a Divine Comedy ble urfremført under Festspillene i Bergen våren 2015. Korverket Dead Pope on Trial! ble oppført under Other Minds festivalen i San Francisco i mars 2016.
Cecilie Ore fikk Oslo bys kunstnerpris for 1998, Arne Nordheims komponistpris for 2004, Lindemanprisen for 2015 og Edvard-prisen 2019 i klassen samtid for verket Waterworks. Hun ble nominert til Spellemannprisen 2019 i klassen TONOs komponistpris for Come to the Edge!.
Washingtin
Washingtin er en enakter av Johan Harstad.
Den hadde premiere på Trøndelag Teater 14. april 2007, da med Trond Peter Stamsø Munch, Jan Frostad, Ole Martin Aune Nilsen i rollene. Musikken ble laget av Motorpsycho-gitarist Hans Magnus Ryan. Regi var ved Nora Evensen.
Tittelen på stykket, Washingtin, er bevisst feilstavet, og henspiller på ordet tin, som på engelsk tidvis brukes som slanguttrykk for fly, Washing Tin. Utgangspunktet for skuespillet er en flyulykke som inntraff i Washington D.C. 13. januar 1982, da Air Florida Flight 90, et fly av typen Boeing 737, styrtet på en av broene over elven Potomac, skled ned gjennom isen i elven og tok livet av 78 mennesker. Hovedårsaken til ulykken antas å ha sammenheng med ekstreme snøbyger og mangelfull avising av flymotorene, noe som førte til feil verdier på instrumentene og for lite drivkraft for å lette.
Nossa Senhora de Lourdes
Nossa Senhora de Lourdes er en kommune i delstaten Sergipe i nordøstregionen av Brasil.
Vikerfjelltoppen
Vikerfjelltoppen (eller bare Vikerfjell) er en fjelltopp på Vikerfjell i Ringerike kommune i Buskerud. Det har en høyde på 1 039 meter over havet. Fjellet tilhører Ådalsfjellene og ligger øst for Gyranfisen og nordøst for Svarttjernskollen i Ådal.
Provinsen Rhinland
Provinsen Rhinland (tysk: Provinz Rheinland), også kjent som Rhinprovinsen (Rheinprovinz) og Rhinpreussen (Rheinpreußen), var en provins som eksisterte fra 1822 til 1918 innenfor Kongedømmet Preussen og deretter fra 1918 til 1946 innenfor Fristaten Preussen og Weimarrepublikken. I mai 1939 hadde den et areal på 24 477 km² (hvis vi ser bort fra Hohenzollern Land), og en befolkning på 7 931 942 innbyggere.
Provinsens overpresident og andre statlige forvaltningsorganer hadde sitt sete i Koblenz. Düsseldorf var i tillegg forvaltningshovedstaden for Provinsialforbundet Rhinprovinsen. Dette var et eget forvaltningsorgan for overkommunale oppgaver med hovedorganene Landeshauptmann og Provinsiallanddagen.
Provinsen grenset i nord til Nederland, i øst til provinsen Westfalen og provinsen Hessen-Nassau (fra 1918: Folkestaten Hessen), i øst og sør til Storhertugdømmet Hessen, i sørøst til Kurpfalz, i sørvest til Saarland, og i vest til Frankrike, Belgia og Luxembourg.
Provinsen ble opprettet den 22. juni 1822 og eksisterte frem til 23. august 1946 etter slutten på andre verdenskrig. Den var lokalisert i den historiske regionen Rhinland mellom de to byene Bingen am Rhein og Kleve.
Wienerkongressen i 1815 overførte Rhinland fra Frankrike til Preussen, og denne provinsen ble etablert på grunnlag av De forente hertugdømmene Jülich-Kleve-Berg, de kirkelige provinsene Kurfyrstedømmet Köln og Kurfyrstedømmet Trier, fristadene Aachen og Köln og nær hundre små kirkelige og adelseter.
Den nordligste delen av provinsen befant seg i det som idag er Nordrhein-Westfalen, den sørlige delen i Rheinland-Pfalz og i Saarland. Mindre deler tilhørte dagens Hessen (Landkreis Wetzlar) og Belgia (Eupen-Malmédy).
Den tidligere Regierungsbezirk Sigmaringen i Provinsen Hohenzollern, idag Baden-Württemberg, var bare i militære anliggender underlagt overpresidenten i Rhinprovinsen.
Versaillestraktaten og tiden etter første verdenskrig
Som følge av Versaillestraktaten annekterte Belgia de delene av Rhinland som hadde vært en del av hertugdømmet Limburg, og som senere hadde tilhørt det østerrikske Huset Habsburg som en del av de østerrikske Nederlandene. Eupen, Malmedy og Sankt Vith ble omdannet til den østlige belgiske kantonen Eupen-Malmédy. Eupen og Sankt Vith forble dominert av tysk kultur og språk, og idag er tysk det tredje offisielle språket, ved siden av fransk og nederlandsk.
Under sin okkupasjon fra 1919 til 1930 oppmuntret Frankrike til etableringen av en uavhengig Rhinens republikk, basert på tradisjonelle anti-prøyssiske holdninger. Separatistene mislyktes imidlertid i å oppnå tilstrekkelig støtte blant befolkningen.
I Versaillestraktaten var det blitt presisert at hele Rhinland skulle demilitariseres for å sørge for en buffersone mellom Tyskland på den ene siden, og Frankrike, Belgia, Luxembourg og i en mindre grad også Nederland på den andre siden. Dette innebar at ingen tyske soldater var tillatt i området etter at de allierte styrkene var trukket tilbake. Vanskelig å tillate fra et tysk perspektiv, tillot også traktaten de allierte å okkupere Rhinland på nytt etter eget forgodtbefinnende, dersom de allierte unilateralt mente at den tyske siden var ansvarlig for noen som helst krenkelse av traktaten.
Remilitariseringen av Rhinland
I det siste frie valget i Tyskland den 5. mars 1933, vant nasjonalsosialistene 33 av 35 valgdistrikter. De to eneste distriktene hvor partiet ikke hadde flertall var i to av fire distrikter i Rhinprovinsen – Köln-Aachen og Koblenz-Trier. Disse distriktene ble vunnet av Det katolske sentrumspartiet. Som en krenkelse av Versaillestraktaten, og i ånden til Locarnotraktaten, ble Rhinland remilitarisert av Nazi-Tyskland lørdag den 7. mars 1936. Okkupasjonen ble gjort med svært liten militær makt: Troppene ankom på traktorer og ingen bestrebelser ble gjort for å forhindre dem, selv om Frankrike hadde en overveldende militær styrke like i nærheten. Frankrike kunne ikke handle på grunn av politisk ustabilitet på denne tiden, og ettersom remilitariseringen fant sted i en helg, kunne ikke den britiske regjeringen diskutere nødvendige reaksjoner før den påfølgende mandag. Som et resultat av dette, ble begge lands regjeringer tvunget til å se på remilitariseringen som et fait accompli.
Hitler tok en stor sjanse da han sendte soldatene til Rhinland. Han ba dem om å «vende tilbake og ikke gjøre motstand», dersom de ble stanset av den franske hæren. Frankrike prøvde likevel ikke å stanse dem, fordi landet akkurat avviklet det franske parlamentsvalget i 1936 og presidenten ikke ønsket å starte en krig med Tyskland midt oppi dette.
Frekke forretninger
Frekke forretninger (originaltittel: Risky Business) er en amerikansk dramakomedie og ungdomsfilm fra 1983 regissert og skrevet av Paul Brickman. Hovedrollen spilles av med Tom Cruise, mens Rebecca De Mornay har en sentral biroller. Filmen skildrer livet til en tenåringsgutt fra middelklassen og berører tema som materialisme, kapitalisme, sex og overgangen fra barn til voksen.
Provinsen Rhinland
Remilitariseringen av Rhinland
Den britiske regjeringen reagerte ikke prinsipielt mot handlingen; Lord Lothian uttalte seg at «tyskerne tross alt bare har gått inn i deres egen bakgård», selv om han kritiserte måten det ble gjort på. Winston Churchill forsvarte likevel en militær aksjon gjennom samarbeid mellom briter og franskmenn. Remilitariseringen av Rhinland ble også forsvart av deler av den lokale befolkningen, på grunn av en gjenoppvåknet tysk nasjonalisme og en fastlåst bitterhet over den allierte okkupasjonen av Rhinland frem til 1930 og av Saarland frem til 1935.
En sidevirkning av de franske okkupasjonene av Rhindalen var avkommet av franske soldater og tyske kvinner. Disse barna ble ansett som en vedvarende fransk forgiftning av tysk kultur. De ble utstøtt av det bredere tyske samfunnet og ble kjent under det rasistiske skjellsordet «Rhinlandbastarder». Barn av fedre blant de franske kollonitropper i Afrika møtte en særlig avsky og ble mål for de nazistiske steriliseringsprogrammene i 1930-årene. En kjent skikkelse som ble født på denne tiden var den amerikanske poeten Charles Bukowski. Han ble født i Andernach i Rhinprovinsen i 1920 som sønn av en tysk mor og en far av polsk avstamning. Faren tjenestegjorde blant USAs hærstyrker, etter det tyske nederlaget under første verdenskrig i 1918.
Frekke forretninger
Dette var Tom Cruises første hovedrolle og ble hans gjennombrudd som skuespiller. Den spilte inn over $63 millioner i USA.
Dorset (andre betydninger)
Dorset kan vise til
Provinsen Rhinland
Andre verdenskrig
Under andre verdenskrig ble det utkjempet to større militære felttog i Rhinland. Det første var den allierte Operasjon Market Garden fra 17. til 26. september 1944, som hadde som formål å hjelpe den andre britiske armé med å passere gjennom den nordlige flanken av Siegfriedlinjen og på denne måten trenge seg inn i det industrialiserte Ruhrområdet. Operasjonen mislyktes, og i de fem påfølgende måneder – fra 19. september 1944 til 12. februar 1945, kjempet den første armé fra USA en kostbar krig i slaget om Hürtgenskogen for å erobre et 129 km² lite område. Det tett skogvokste og ravinepregede terrenget forhindret de allierte styrkene i å avansere gjennom luftstøtte, artilleri og flytting av våpen, og favoriserte de tyske forsvarstroppene. De amerikanske styrkene mistet 32 000 soldater, mens tapene på tysk side var omkring 12 000. Den militære nødvendigheten av disse ofrene har i ettertiden vært omstridt blant militære historikere.
Frekke forretninger
Handling
Joel Goodson (Tom Cruise) er en pliktoppfyllende 17-åring som går på High school og har velstående foreldre med et stort, velmøblert hus med mange verdigjenstander og en sølvgrå Porsche stående i garasjen. Han har to mål for fremtiden: Å komme inn på Princeton University og få ligge med en jente – og den sjansen byr seg når foreldrene reiser på ferie til Europa. Med foreldrene borte inviterer han sine kompiser hjem, og sammen forlyster de seg med foreldrenes luksusgjenstander, noe som blant annet innebærer en halsbrekkende tur med deres Porsche. Bilen havner i sjøen og Joel havner i klørne på prostituerte Lana (Rebecca De Mornay). Gode råd er dyre nå som Joel trenger penger til verkstedregningen, og han lar seg overtale av Lana til å bli med på et forretningseventyr som ikke bare er frekt, men også ulovlig. Og når Joel pådrar seg vreden til Lanas hallik (Joe Pantoliano) innser han at det også kan bli farlig.
Provinsen Rhinland
Andre verdenskrig
Etter en vinter med en langvarig fastlåst situasjon, satte de allierte styrkene i det nordvestlige Europa tidlig i 1945 seg som mål å komme frem til Rhinen. Fra deres vinterbaser i Nederland, ble den første canadiske armé under ledelse av general Henry Crerar, med støtte fra den andre britiske armé under ledelse av Miles Dempsey, forflyttet til Rhinland i den første uken av februar 1945. Operasjon Veritable varte i flere uker – fra 8. februar til 11. mars 1945, og endte med at den vestlige siden av Rhinen ble rensket for tyske tropper. Støtteoperasjonen fra den første armé fra USA, Operasjon Grenade, var planlagt å falle sammen med denne fra elven Rur i sør. Operasjonen ble imidlertid utsatt i to uker grunnet oversvømmelser av Rurdalen. Den 7. mars 1945 ble den siste intakte broen over Rhinen var jernbanebroen Ludendorff-broen ved Remagen erobret av et infanterikompani fra den niende divisjon fra USA. Den tredje armé under ledelse av general George Patton krysset også elven dagen før den mye forventede kryssingen av Rhinen i tredje uke av mars 1945 av den 21. armégruppe (den første canadiske og den andre britiske armé) under ledelse av Feltmarskalk Bernard Law Montgomery.
Operasjon Varsity var et massivt, luftbårent angrep i sammenheng med Operasjon Plunder, som var kryssingen med amfibiske kjøretøy. Tidlig i april 1945 var Rhinen blitt krysset av alle de allierte styrkene som hadde operert vest for Rhinen, og kampene om Rhinland var over.
Frekke forretninger
Om filmen
Filmen ble meget godt mottatt av de amerikanske anmelderne og har oppnådd så mye som 96 % på Rotten Tomatoes og 75 % på Metacritic. Den fikk imidlertid blandet mottakelse av de norske anmelderne. Blant annet så gav Dagsavisen den terningkast fire, VG og Dagbladet tre og Aftenposten to.
Provinsen Rhinland
Andre verdenskrig
I de offisielle historiene til det britiske og det canadiske forsvaret, refererer Rhinland til kampene vest for Rhinen i februar og mars 1945, mens de resterende operasjonene på elven og øst for denne er kjent som «kryssingen av Rhinen» (Rhine Crossing). Begge begrepene er offisielle ærestitler i styrkene til Samveldet av nasjoner.
Frekke forretninger
Om filmen
Filmen inneholder mye popmusikk fra 1980-tallet fra artister som blant annet Muddy Waters, Bruce Springsteen, Prince, Jeff Beck, Journey, Phil Collins og The Police.
Provinsen Rhinland
Slutten på provinsen
Etter andre verdenskrig ble den nordlige delen av Rhinprovinsen, som bestod av de tre Regierungsbezirke Aachen, Düsseldorf og Köln omdannet til Nordrheinprovinsen (Nordrheinprovinz), som igjen var en del av den britiske okkupasjonssonen. I juni 1946 besluttet det britiske parlamentet å oppløse de prøyssiske provinsene i den britiske okkupasjonssonen. Beslutningen ble iverksatt den 23. august 1946, i form av «Forordning nr 46: Angående oppløsning av provinsene i det tidligere landet Preussen i den britiske sonen og deres nydannelse som selvstendige land» (Betreffend die Auflösung der Provinzen des ehemaligen Landes Preußen in der Britischen Zone und ihre Neubildung als selbständige Länder). Samme dag ble Nordrheinprovinsen slått sammen med provinsen Westfalen til den nye tyske delstaten Nordrhein-Westfalen. Dette inngikk i de franske territoriale kravene etter krigen om å tilegne seg hele den vestlige delen av Rhinen.
Den sørlige delen med de to Regierungsbezirke Koblenz og Trier ble del av den franske okkupasjonssonen. I en overgangstid dannet de sammen med deler av Nassau (Montabaur) den provisoriske provinsen Rheinland-Hessen-Nassau. Den 30. august 1946 ble dette området innlemmet i den nye tyske delstaten Rheinland-Pfalz. I juli 1946 var fortsatt mer enn 100 kommuner, på begge sider av Saar, innlemmet i Saarland. Gjennom en overføring av områder mellom Rheinland-Pfalz og Saarland den 8. juni 1947, ble disse områdene i stor grad flyttet tilbake til Rhinland.
Den nåværende landegrensen mellom Nordrhein-Westfalen og Rheinland-Pfalz faller sammen med en relativ skarp dialektgrense mellom de ripuariske og nederfrankiske dialektene i nord og den moselfrankiske dialektgruppe i sør.
Religion
Provinsen Rhinland var overveiende katolikker, med en stor minoritet av evangelisk kristne. Tabellen nedenfor viser konfesjonell tilhørighet i seks ulike år:
Regierungsbezirke
Provinsen Westfalen var inndelt i fem Regierungsbezirke. Disse utgjorde den nest høyeste forvaltningsenheten innenfor den prøyssiske stat. Hver enkelt Regierungsbezirk ble ledet av en regjeringspresident.
Landkretser og bykretser
Hver enkelt av de tre Regierungsbezirke var inndelt i kretser. Landkretsene og bykretsene var det tredje forvaltningsnivået i provinsen.
I løpet av provinsens eksistens ble det foretatt flere reformer av kretsinndelingen. Regierungsbezirk Aachen ble opprettet den 10. januar 1816 i den nordlige delen av Provinsen Jülich-Kleve-Berg. Den 24. februar 1822 ble den en del av Rhinprovinsen, med administrativt sete i Köln. I 1820 var Regierungsbezirk Aachen inndelt i 12 kretser: Kreis Blankenheim, som ble opprettet den 20. april 1816, ble oppløst den 16. mars 1818 og innlemmet i Kreis Gemünd. I 1821 ble Kreis St. Vith innlemmet i Kreis Malmedy. Den 24. oktober  1829 ble Kreis Gemünd en del av Kreis Schleiden. Som følge av første verdenskrig og Versaillestraktaten ble Kreis Malmedy og Kreis Eupen den 10. januar 1920 innlemmet i Belgia. I oktober 1932 ble Kreis Geilenkirchen slått sammen med Kreis Heinsberg, i det som fra 1949 ble kalt Selfkantkreis Geilenkirchen-Heinsberg.
Etter opphøret av provinsen Rhinland i 1947, fortsatte Regierungsbezirk Aachen å eksistere innenfor den tyske delstaten Rheinland-Pfalz frem til 1. juli 1972.
Regierungsbezirk Düsseldorf ble opprettet den 22. april 1816. Den 24. februar 1822 ble den en del av Rhinprovinsen, og bestod av 16 kretser:
Landkreis Düsseldorf ble oppløst i 1929. Dens kommuner ble delvis innlemmet i byene Düsseldorf, Duisburg og Mülheim an der Ruhr, og delvis innlemmet i den nye Kreis Düsseldorf-Mettmann.
Kommuner og Gutsbezirke
Det laveste forvaltningsnivået bestod av byer og «forsamlinger» (Gemeinde), tilsvarende bykommuner og landkommuner. I tillegg bestod de såkalte Gutsbezirke som en tredje forvaltningsenhet, og som en levning fra føydalsamfunnet. Den kommunale strukturen var således preget av dualismen mellom landsbyer hvor frie bønder eide sine egne jordområder (kommuner) på den ene siden, og grender, landsbyer eller bydeler hvor adelen hadde sine egne hovedkvarter i riddergods med selvstendige Gutsbezirke på den andre. Riddergodsenes herskapelige grunneiendommer var basert på forfatningen til det gamle føydale lensvesenet i de tyske statene.
I oversikten nedenfor er kommuner og Gutsbezirke for enkelhets skyld slått sammen. Provinsen Rhinland hadde 3 283 kommuner den 1. desember 1900. Antallet var redusert til 3 219 den 1. desember 1910.
Provinziallandtag
Den lovgivende forsamlingen Provinziallandtag (Provins-landdag) i Rhinprovinsen var i arbeid i perioden 1826 til 1933, og hadde sete i Düsseldorf.
Valgresultater:
<br style="clear:both;" />
Corineus
Corineus, i middelalderens britiske legende, var en storartet kriger, en som slåss med kjemper, og eponymiske (ga navn) til Cornwall. Han er den første av mytiske kongene av britene, og det finnes ingen historiske bevis for hans mulige eksistens.
I henhold til Geoffrey av Monmouths Historia Regum Britanniae (De britiske kongenes historie), skrevet omkring 1136, ledet han etterkommere av trojanere som flyktet med Antenor etter den trojanske krig og bosatte seg ved kystene av Tyrrenhavet. Etter at Brutus trojaneren, en etterkommer av den trojanske fyrsten Aineias (eller Æneas), hadde blitt forvist fra Italia og frigjorde de trojanere som var gjort til slaver i Hellas, møtte han Corineus og hans folk og som ble ham på hans reiser. I Gallia framprovoserte Corineus en krig med Goffarius Pictus, konge av Gallia Aquitania (sørlige Frankrike), ved å jakte i hans skoger uten tillatelse, og på egen hånd drepte han flere tusen med sin stridsøks. Etter å ha beseiret Goffarius krysset de kanalen til øya Albion (De britiske øyer) som Brutus kalte Britannia etter seg selv. Corineus bosatte seg i Cornwall som da var befolket av kjemper. Brutus og hans hær drepte de fleste av dem, men deres leder, Gogmagog, ble holdt i live for en brytekamp med Corineus. Kampen fant sted i nærheten av Plymouth, og Corineus drepte kjempen ved å kaste ham fra et stup.
Corineus var den første av de legendariske fyrstene eller hertugene av Cornwall. Etter at Brutus døde ble resten av Britannia delt mellom hans tre sønner: Locrinus (England), Kamber (Wales) og Albanactus (Skottland). Locrinus gikk med på å gifte seg med Corineus' datter Gwendolen, men ble isteden forelsket i Estrildis, en prinsesse fra Tyskland som var blitt tatt til fange. Corineus truet med krig da han fikk høre om dette, og for å opprettholde freden giftet Locrinus seg med Gwendolen, men beholdt Estrildis som sin hemmelige elskerinne. Etter at Corineus var død av høy alder lot Locrinus seg skille fra Gwendolen og giftet seg med Estrildis. Den forsmådde Gwendolen samlet en hær i Cornwall og gikk i krig mot sin tidligere ektefelle. Locrinus ble drept i et slag, og Gwendolen kastet Estrildis og hennes datter Habren i elven Severn.
Denne fortellingen er også bevart i tekstene til senere skribenter, blant annet Michael Drayton og John Milton.
.tk
.tk er Tokelaus nasjonale toppnivådomene (ccTLD) for internett. Tokelau ligger i Polynesia og er et territorium underlagt New Zealand. Toppnivådomenet .tk er verdens mest benyttede.
Registrering og bruk
Med 31 millioner var .tk det hyppigst benyttede nasjonale toppnivådomenet i verden i 2016.
Tokelau skaffer gratis .tk-domenenavn til alle som er interessert, men tvinger gjennom plassering av reklamebannere på alle gratisdomener. Disse gratisdomenene pekes til Tokelau navneservere, som omdirigerer HTTP-trafikk via HTML-rammer til en spesifisert nettside. Domenenet omdirigerer også fem epostadresser til eksterne adresser. På grunn av denne omdirigeringen, er bruk av gratis .tk-domener til andre tjenester (så som hosting av servere for andre protokoller som File Transfer Protocol og Internet Relay Chat, eller å opprette hostnavn og subdomener innen dem) er ikke offisielt mulig.
Nettsteder som ikke er besøkt minst 25 ganger på 90 dager blir automatisk slettet.
For å kunne bruke ens egne navneservere, eller få et «spesielt» .tk-domenenavn, for eksempel varemerkenavn for de fleste Fortune 500-selskaper, og for å unngå annonseringen, må brukeren kjøpe det. Betalte domenenavn koster fra 7,95 dollar per år og oppover.
Potensielt verdifulle navn med mindre enn fire bokstaver er ikke tilgjengelige for gratisregistrering, og må kjøpes, vanligvis for en pris på over USD 1000.
Svindel
På tross av at Dot TK på nettstedet sitt uttaler at «den valgfrie reklamen på ditt nettsted […] kan lett fjernes GRATIS», så finner mange brukere av Dot TK det umulig å fjerne reklamebannerne. Fjerning av dem er heller ikke gratis, men gjøres via en priset SMS-tjeneste, og den virker bare i Nederland, Spania og Storbritannia. En tvungen introside dukker opp hvis en reklameblokker er detektert. I tillegg til disse annonsebannerne, så viser Dot TK ofte sin registreringsside i stedet for det registrerte nettstedet, og gjør dermed brukerens nettsted utilgjengelig.
Det rapporteres også at .tk-domener har blitt brukt til phishing-svindler og spam.
Hvis et gratisdomene får mye trafikk eller blir vurdert som verdifullt, gjør Dot TK det om til et betal-domene uten varsel. Man må da betale for å få fortsette å bruke domenet.
Eksterne lenker
Toppdomän
Bony Maronie
Bony Maronie er et norsk rock'n roll-band med base i Oslo-området. Bandet ble startet cirka 1983, først under navnet Burp, og de ga da ut singelen «Paid it cash», med «Rock'n roll shock» på B-siden. De skiftet navn til Bony Maronie ca. 1985, og spilte mye i Oslo og omegn. Musikalsk er Bony Maronie inspirert og påvirket av mange stiler og retninger, men røttene er i blues-sjangeren. Eksempler er AC/DC, Motorhead, Elmore James og Backstreet Girls.
Medlemmer
Bandets nåværende besetning:
Tidligere medlemmer:
Pacatuba (Sergipe)
Pacatuba er en kommune i delstaten Sergipe i nordøstregionen av Brasil.
SOS
SOS er den vanligste betegnelsen for det internasjonale nødsignalet med morse (· ·  ·  −  −  −  ·  ·  ·). Nødsignalet ble først innført av den tyske regjeringen. Det finnes i Den andre internasjonale radiotelegrafiske konvensjonen, skrevet 3. november 1906 og tatt i bruk 1. juli 1908.
Signalet avløste det tidligere CQD (Seek quick distress) i morse: − ·  −  · | −  −  ·  − | −  ·  ·.
SOS ble innført fordi det var et enkelt signal, slik at de fleste uten telegrafiutdannelse kunne bruke det. Det er etter hvert kommet til mytiske og folkeetymologiske forklaringer, bl.a. at det skulle bety Save Our Souls eller Save Our Ship eller lignende. Disse forklaringene er imidlertid uten faktamessig legitimitet.
Ifølge legender ble SOS brukt første gang under «Titanics» forlis 15. april 1912. Det første skip som er registret som bruker av SOS er imidlertid «Slavonia» 10. juni 1909 fra rederiet Cunard ifølge «Notable Achievements of Wireless» i Modern Electrics fra september 1910.
Etter at radiotelefoni og satellitt­kommunikasjon ble innført, brukes SOS praktisk talt ikke. Det er blitt avløst av telefoniens nødsignal Mayday (korrekt uttale er Medé).
Morsecode
Oberösterreichs flagg
Oberösterreichs flagg er delt i hvitt over rødt. Flagget er i størrelsesforholdet 2:3. Fargene er delstatens tradisjonelle og er avledet av Oberösterreichs våpen. Første felt viser her en gul ørn på svart, mens andre felt er delt i hvitt og rødt. Oberösterreichs farger ble bekreftet 21. september 1904, etter å ha vært i bruk siden 1800-tallets første halvdel. Delstatens senere forfatninger og lovgivning har ved hver anledning videreført fargene. Oberösterreichs flagg og andre symboler ble sist regulert ved lov av 3. juli 1997.
I tillegg til Oberösterreich fører også Salzburg, Tirol, Vorarlberg og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg.
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Litteratur
Peter Diem: Die Symbole Österreichs, Wien, 1995
Meiji Hokkaido-Tokachi Oval
Meiji Hokkaido-Tokachi Oval er en innendørsbane for hurtigløp på skøyter i byen Obihiro på øya Hokkaido i Japan. Hallen ble åpnet i september 2009 som den andre innendørsbanen i Japan, etter M-Wave i Nagano.
Kim Holmen
Kim Kristian Holmen (født 14. juli 1982 på Vestli i Oslo) er en norsk tidligere fotballspiller som spilte i Tippeligaen for Lyn Toppfotball og Kongsvinger IL Toppfotball og i 1. divisjon for Kongsvinger og Ullensaker/Kisa Idrettslag.
Holmen er kjent for sin løpshurtighet, og har løpt på 4,63 sekunder på 40-meter ved Toppidrettssenteret (TIS). Dette er en av de raskeste tidene målt av en fotballspiller på TIS. Holmen har også spilt for futsallaget Kappa Futsal Klubb, hvor han i 2005 ble Skandinavisk mester.
Alam I
Alam I, eller Bahadur Shah I (født 14. oktober 1643 i Burhanpur i India fødselnavnet Muazzam, død 27. februar 1712 i Lahore) var indisk stormogul.
Kim Holmen
Han er sønn av tidligere toppturner Unni Holmen, og var selv turner på høyt nivå, med bronse i hopp fra europamesterskapet for juniorer i 2000. Holmen gikk på idrettsfag på Bjerke videregående skole fra 1998 til 2001.
Alam I
Han var eldste sønn av stormogulen Aurangzeb. Da Alam hadde nedkjempet sine rivaler om tronen var han 63 år. Han regjerte ikke lenge nok til å befeste riket igjen. I sine fem år som stormogul (1707–1712) regjerte over et rike som var på hell. Han måtte først befeste sin egen stilling overfor broren, og forsøkte deretter uten særlig fremgang å komme til en ordning med de stadig mer selvstendighetskjære rajputer og marather.
Kim Holmen
Se også
Liste over kjente elever ved Bjerke videregående skole
Alam I
I Alams tid gjorde sikhene opprør under guru Gobind Singh. Det endte med at sikhene klarte å løsrive seg fra Mogulriket.
Etter Alams død i Lahore fulgte som sedvanlig en tronfølgekrig. Tre av hans sønner falt, og den fjerde, Djahandar Shah, besteg tronen.
Alam I ble gravlagt i Delhi.
99
Fødsler
90er
Menerstatning
Menerstatning i Norge skal gi tilleggskompensasjon for blant annet tapt livsutfoldelse, og andre ikke økonomisk målbare byrder som en skadet får etter en yrkesulykke. Det stilles noe krav til grad av invaliditet før erstatningen blir aktuell, og den totale summen beregnes ut fra en tabell etter hvilken grad av invaliditet man lider.
Menerstatning kan tidligst gis tolv måneder etter skade, og det stilles krav til at den medisinske situasjonen er stabil og behandling er gjennomgått. Ytelsen varer livet ut, men kan også i noen tilfeller utbetales som en engangssum. Det er en årlig sum som baserer seg på, og justeres etter, folketrygdens grunnbeløp.
Det rent økonomiske tapet i samme situasjon erstattes av arbeidsavklaringspenger, uføretrygd og annet.
Morten Vatn
Morten Vatn (født 27. juni 1908 i Inderøy, død 10. november 1970) var en norsk operasanger (bass).
Etter å ha gått ved Sund Folkehøgskole, spilt varierte instrument i diverse lokale band, og endog turnert med Hans Solum, studerte han ved Trondhjems Musikskole 1927-28, før han gikk til Musikkonservatoriet i Oslo der han lærte sang hos Arne van Erpecum Sem og orgel hos Arild Sandvold. Han debuterte i Universitetets Aula (1932) og fikk synge i radioen i alle nordiske land. Med sin nygifte kone reiste han med stipend til Berlin i 1936, men kom tilbake og sang med Arild Sandvold i 1937 og i 1938 ved Dronning Mauds kiste. Under den andre verdenskrig dirigerte han masse. Senere var han lærer ved diverse av hovedstadens musikkskoler, samt ved Institutt for musikk og teater ved Universitetet i Oslo.
Menerstatning
Juridisk
Menerstatning fikk den formelle rettskraft ved lovendring i skadeserstatningsloven i 1987. Den som har fått varig og betydelig skade av medisinsk art, har krav på en særskilt menerstatning. Menerstatning kunne tidligere tilkjennes etter straffelovens ikrafttredelseslov, men rettspraksis var ikke fast og tydelig.
Menerstatning er etter rettspraksis standardisert til å følge regler i forskrifter til Yrkesskadeloven, jf. folketrygdloven. Utmålingen følger grunnbeløpet i Folketrygden. Det gis stort sett «gruppeopprykk» ved utmåling av menerstatning i domstolene, men blant annet forsikringsselskaper gir ikke frivillig slikt opprykk, og høyere erstatning enn det som følger invaliditetsgraden som medisinsk sakkyndig fastsetter.
Marija Šestak
Marija Šestak (født 17. april 1979 i Kragujevac i Serbia) er en slovensk friidrettsutøver (tresteghopper). Hun begynte karrieren i Serbia, men byttet statsborgerskap i 2006.
Šestaks gjennombrudd kom da hun tok bronse i tresteg ved junior-VM 1998. Hun deltok senere i Sommer-OL 2000 i Sydney, der hun ble utslått i kvalifiseringen.
I VM 2007 i Osaka ble hun nummer fem med et hopp på 14,72. I 2008 tok hun bronse i innendørs-VM i Valencia, og utendørs ble hun nummer seks i OL 2008 i Beijing. Hennes lengste hopp i OL-finalen, 15,03, er både personlig rekord og nasjonsrekord.
Uranus (andre betydninger)
Uranus kan referere til:
The Beautiful People
«The Beautiful People» er en sang fra den amerikanske sangeren Marilyn Mansons andre album Antichrist Superstar, utgitt som en singel i september 1996. Sangen er en alternativ metal-hit skrevet av Manson og Twiggy Ramirez, og produsert av Trent Reznor, David Ogilvie og Marilyn Manson. Teksten diskuterer to store temaer: Hva Manson ser på som «the culture of beauty», skjønnhetens kultur, og denne kulturens forbindelse med Friedrich Nietzsches teori om herre- og slave-teori.
Singelen var såvidt innom Modern Rock Tracks-lista som nummer 26 og forblir kjent som en av Marilyn Mansons mest suksessfulle og mest kjente originale sanger.
Mattias Adelstam
Mattias Adelstam (født 7. mars 1982) er en svensk fotballtrener og tidligere fotballspiller som er assistenttrener for.
Han startet karrieren i Bk Olympic, og har også spilt for Ängelholms FF, hvor han var toppscorer i Superettan 2009, med 19 mål på 30 kamper.
Bjørn Spydevold
Bjørn Anker Spydevold (født 8. september 1918 i Sarpsborg, død 30. mars 2002 i Greåker) var en av sin tids beste norske fotballspillere og senere trener med suksess.
Spydevold er mest kjent fra sin tid i Fredrikstad FK der han spilte 65 kamper og scoret 10 ganger i storhetstiden 1945-47 og 1949-54. Spydevold vant Norgesmesterskapet i fotball for herrer 1940 og Norgesmesterskapet i fotball for herrer 1950 (der han scoret). Videre vant han Hovedserien 1948-49, Hovedserien 1950-51 og Hovedserien 1951-52. Han representerte Norges herrelandslag i fotball (36 kamper i perioden 1945-53) og deltok i Sommer-OL 1952.
Han og familien var bosatt i Greåker, og Spydevold spilte i Greåker Idrettsforening sesongen 1948 (16 kamper, 1 scoring) der han senere ble spillende trener 1954–58. Han ledet laget til opprykk til Hovedserien 1958-59, og (i sin tredje periode 1968-69) til overraskende resultater i Norgesmesterskapet i fotball for herrer 1969.
Spydevold trente Askim Idrettsforening i 1960. Deretter ledet han Sarpsborg Fotballklubb 1961–65, de fikk andreplass i Norgesmesterskapet i fotball for herrer 1964 og bronse i 1. divisjon fotball for herrer 1964. I sin andre periode med Sarpsborg (1970) spilte laget mot Leeds United i cupvinnercupen. Spydevold trente Fredrikstad FK 1966-67 hvilket brakte seier i Norgesmesterskapet i fotball for herrer 1966 og andreplass i 1. divisjon fotball for herrer 1966.
I det sivile liv var han sveiser og arbeidet for Sarpsborg Mekaniske Verksted, Rygge Hovedflystasjon og Statens vegvesen. Han var far til fotballspillerne Thor Spydevold og Knut Spydevold, samt sangeren Bjørnar Spydevold